《少年游 过红桥感旧，用柳屯田韵》
清代·徐釚

绿杨丝里隐红桥。帘幕记曾挑。狂似樊川，情如白傅，斗煞小蛮腰。

年来漂泊心情改，犹自梦江皋。万点离愁，一行清泪，都上木兰桡。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。